Kievarinyrtti

Kievarinyrtti eli liilakievarinyrtti (Physochlaina orientalis) on monivuotinen myrkyllinen koisokasvilaji.

Kievarinyrtti kasvaa enintään 60 senttimetriä korkeaksi. Lehtiä on varsissa ja niiden tyvellä, ne ovat pitkulaiset ja tummanvihreät.
Tiivis latvakukinto koostuu vaaleanvioleteista kellomaisista kukista. Se kukkii toukokuussa. Kievarinyrtti esiintyy luonnonvaraisena Kaukasiassa Kaukasus-vuoriston alueella.

Suomessa laji on harvinainen puutarhaperenna. Suomenkielinen nimi kievarinyrtti on annettu, koska kasvi on löydetty kasvamasta Pohjois-Pohjanmaalla Raahessa muinoin kestikievarina toimineen talon pihamaalta.Jyväskylän Piha- ja Puutarhasanomat 10.3.2017. numero 15, s. 6.

 Lähteet 
 eFloras, Ornamental Plants From Russia: Physochlaina orientalis 

 Viitteet 

 Aiheesta muualla 
 Suomen Lajitietokeskus: Liilakievarinyrtti – Physochlaina orientalis

Luokka:Koisokasvit